CELEX: C2005/281/28
Language: et
Date: 2005-11-12 00:00:00
Title: Kohtuasi C-360/05: Euroopa Ühenduste Komisjoni 23. septembri 2005. aasta hagi Itaalia Vabariigi vastu

12.11.2005   
            
            
               ET
            
            
               Euroopa Liidu Teataja
            
            
               C 281/14
            
         Euroopa Ühenduste Komisjoni 23. septembri 2005. aasta hagi Itaalia Vabariigi vastu
   (Kohtuasi C-360/05)
   (2005/C 281/28)
   Kohtumenetluse keel: itaalia
   Euroopa Ühenduste Komisjon esitas 23. septembril 2005 Euroopa Ühenduste Kohtule hagi Itaalia Vabariigi vastu. Hageja esindajad on K. Gross ja M. Velardo.
   Hageja palub Euroopa Kohtul:
   
               —
            
            
               tuvastada, et kuna Itaalia Vabariik ei ole vastu võtnud nõukogu 27. oktoobri 2003. aasta direktiivi 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (1), järgimiseks vajalikke õigus- ja haldusnorme ega neist teatanud, siis on Itaalia Vabariik rikkunud nõukogu 27. oktoobri 2003. aasta direktiivi 2003/96/EÜ artiklist 28 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Õiguslikud alused ja peamised argumendid
   Nõukogu direktiivi 2003/96/EÜ esemeks on energiatoodete ja elektrienergia maksustamise ühenduse raamistiku ümberkorraldamine; selle artikli 28 lõige 1 sätestab:
   “Liikmesriigid võtavad käesoleva direktiivi järgimiseks vajalikud õigusnormid vastu ja avaldavad need hiljemalt 31. detsembril 2003. Liikmesriigid teatavad sellest viivitamata komisjonile.”
   Itaalia Vabariik ei ole võtnud eespool viidatud artikli esimeses lõikes ettenähtud rakendusmeetmeid, ei ole komisjonile neist teatanud ega esitanud andmeid, mis võimaldaksid järeldada, et vajalikud sätted on vastu võetud. Sellest tulenevalt on Itaalia Vabariik rikkunud nimetatud sättest tulenevaid kohustusi.
   
      (1)  ELT L 283, 31.10.2003, lk 51.